text: Manslandsliðið stríddist so sera væl í dag í dystinum móti Slovakia, men tíverri endaði dysturin við 26-25 tapið, eftir 14-13 til slovakar í hálvleikinum.
text: #000000
text: Føroyska liðið byrjaði dystin heldur illa og koma afturum 7-2, áðrenn okkara svaraðu aftur eftir eitt time-out. Føroyska liðið strammaði í í verjupartinum og spældi seg spakuliga inn í dystin og eftir 20 minuttir var støðan 9-9. Føroyar var á odda fyrstu ferð í dystinum, tá Pætur Thomsen í sínum fyrsta landsdysti skoraði til 12-11 í 25. minutti.
text: #000001
text: Føroyska liðið byrjaði eisini seinna hálvleik væl og miðskeiðis í seinna hálvleiki skoraði Leivur Mortensen eisini sítt fyrsta landsliðsmál og legði Føroyar á odda 18-17. Føroyska liðið var frammanfyri, men seinastu 10 minuttirnar vóru fleiri marginalar støður, sum ikki fallu til okkara lut. Helgi Hoydal sá reytt tá hann í einari takling rakti ein slovaka í høvdi. Slovakia koma aftur fram um, men tá ið Nicklas Selvig javnaði til 23-23 livdi dysturin aftur.
text: #000002
text: Slovakar vunnu tó tað næstu løtuna og vóru frammanfyri við tveimum seinastu løtuna. Nicholas Satchwell hevði tó tvær bjargingar seinastu løtuna, har fyrst Kjartan Johansen minkaði um munin til eitt mál og síðani og síðani hevði ein langa sending seinastu sekundini, sum tó ikki rakti okkara mann og ein slovaki kom ímillum og dysturin var taptur.
text: #000003
text: Føroyar spæla móti Luksemborg í morgin kl. 16.30, føroyska tíð. FM1 sigur frá dystinum, Kringvarpið stroymir dystin og Portal.fo hevur livescore og tekstfrásøgn.
text: #000004
text: Hesar 16 møta Svøríki og Íslandi
text: #000006